open-index/open-wikipedia-markdown huggingface dataset:
وولٹیج

**برقی جُہد** (electric potential) ، **برقی جُہدی فرق** (Electric Potential Difference) یا **وولٹیج** (voltage) کو صرف **جُہدی فرق** (potential difference) ( مخفف P.D) بھی کہتے ہیں اور اسے ترچھے *V* سے ظاہر کرتے ہیں۔ یہ وہ دباؤ ہوتا ہے جس کی وجہ سے بجلی رواں ہوتی ہے یا آسان الفاظ میں یہ وہ دھکا ہوتا ہے جو الیکٹرون کو بہنے پر مجبور کرتا ہے۔ ماضی میں اس کے لیے **برقی دباؤ** (electric pressure) اور ٹینشن Tension کی اصطلاح استعمال کی جا چکی ہیں۔ ٹینشن کا لفظ آج بھی کبھی کبھی استعمال ہوتا ہے جیسے ہائی ٹینشن وائرز۔ 
بائیں|تصغیر|زیادہ وولٹیج سے جھٹکہ لگنے کے خطرے کی نشان دہی کرنے کی بین الا قوامی علامت
جس طرح فاصلہ ہمیشہ دو جگہوں کے درمیان ہوتا ہے اسی طرح وولٹیج بھی ہمیشہ دو جگہوں کے درمیان ہوتی ہے مثلاً دو تاروں کے درمیان یا ایک تار اور زمین کے درمیان یا بادل اور زمین کے درمیان۔ صرف ایک تار کی وولٹیج میں یہ فرض کر لیا جاتا ہے کہ دوسری جگہ زمین ہے۔
وولٹیج کو وولٹ میں ناپتے ہیں اور وولٹ کو کھڑے V سے ظاہر کرتے ہیں۔
تصغیر|وولٹیج ایک ملٹی میٹر کی مدد سے ناپی جا سکتی ہے.

## تعریف

 

## برقی قوتِ مُتحَرِْکہ
برقی قوتِ مُتحَرِْکہ (emf) وه قوت (فورس) هوتی ہے جو کسی برقی دور میں برقی رو (کرنٹ) کو چلاتی ہے۔
برقی قوتِ مُتحَرِْکہ (Electromotive Force) سے مراد کسی بیٹری Battery یا مولد Generator کی وہ وولٹیج ہوتی ہے جب وہ کرنٹ نہ دے رہا ہو کیونکہ کرنٹ دیتے ہی emf اندرونی برقی مزاحمت (Internal Resistance) کی وجہ سے گر جاتی ہے۔

## حوالہ جات

## مزید دیکھیے
* برقی مزاحمت
* برقی رو
* قانون اوہم
* قانون لینز
* کولمب
* اسکن ایفکٹ
* وولٹیج بڑھانا
* وائر گیج

زمرہ:برقناطیسیت
زمرہ:برقیات
زمرہ:طبیعی مقداریں
زمرہ:برقی سکونیات
زمرہ:توانائی
زمرہ:انجینئرنگ توانائی
مشرقی اتحاد

تصغیر|300px|بائیں|مشرقی اتحاد کے ممالک (اردو نقشہ)

*مشرقی اتحاد*  یا **اشتمالی اتحاد** (انگریزی: Communist Bloc) کی اصطلاح وسطی اور مشرقی یورپ کے سابق اشتراکی ممالک کے لیے استعمال ہوتی ہے، جس میں وارسا معاہدے کے ممالک بھی شامل تھے اور یوگوسلاویہ اور البانیہ بھی، جو بالترتیب 1948ء اور 1960ء کے بعد سے سوویت اتحاد کے شانہ بشانہ نہیں تھے۔

ابتدائی دور میں اشتراکی حکومتوں نے اتحادوں کی سیاست کا آغاز کیا جس میں ریاست میں وسیع تر سیاسی و ابلاغی تسلط اور ساتھ ساتھ ہجرت پر پابندی کے سوویت طریقے شامل تھے۔ ٹیٹو-اسٹالن علیحدگی اور برلن کی ناکہ بندی نے سخت تر نگرانی کو عمل کی ضرورت کو اجاگر کیا۔ انقلاب ہنگری اور چیکوسلواکیہ پر حملے جیسی بغاوتوں کو کچل دینے کے باوجود مشرقی اتحاد کے زیر تسلط معیشتوں کی عدم استعدادی اور جمود کے باعث بالآخر یہ اتحاد تحلیل ہو گیا۔ مشرقی اتحاد کی اصطلاح کبھی کبھار سوویت اتحاد سے منسلک یورپ سے باہر کے ممالک کے بارے میں استعمال ہوتی ہے۔

## مزید دیکھیے
* مغربی اتحاد

## حوالہ جات

مشرقی اتحاد
زمرہ:1945ء کی تاسیسات
زمرہ:1992ء کی تحلیلات
زمرہ:سرد جنگ
زمرہ:صوتی مضامین
زمرہ:مارکسیت
زمرہ:مشرقی بلاک
زمرہ:یورپ میں بیسویں صدی
زمرہ:ملکی جماعت بندی
زمرہ:اشتمالیت
زمرہ:کامنز زمرہ جس کا ربط ویکی ڈیٹا پر ہے
زمرہ:1991ء کی تحلیلات
زمرہ:امریکیت مخالف
زمرہ:یورپ کی سیاسی تاریخ
زمرہ:ویکی ڈیٹا سے مختلف مختصر وضاحت
زمرہ:یورپ میں 1945ء کی تاسیسات
زمرہ:1991ء کی یورپ میں تحلیلات
زمرہ:تنظیمات سرد جنگ
زمرہ:سوویت اتحاد کے خارجہ تعلقات
زمرہ:وارسا معاہدہ
زمرہ:تاریخ یورپ
برلن ناکہ بندی

تصغیر|بائیں|برلن کے باشندے ایک سی-54 طیارے کو اترتے ہوئے دیکھ رہے ہیں (1948ء)
**برلن ناکہ بندی'' یا ''برلن محاصرہ**  سرد جنگ کے اولین بڑے بین الاقوامی بحرانوں میں سے ایک تھا بلکہ پہلا بحران تھا جس میں انسانی جانوں کا ضیاع ہوا۔ برلن شہر کی یہ ناکہ بندی 24 جون 1948ء سے 11 مئی 1949ء تک جاری رہی۔

دوسری جنگ عظیم کے بعد جرمنی پر کثیر القومی قبضہ ہو گیا۔ اس دور میں سوویت اتحاد نے مغربی اتحادیوں کے زیر تسلط علاقے مغربی برلن کو جانے والے ریل و سڑک کے تمام راستے بند کر دیے تھے۔ واضح رہے کہ منقسم برلن شہر کا وہ حصہ جو مغربی اتحادیوں کے قبضے میں تھا، چاروں طرف سے سوویت علاقوں میں گھرا ہوا تھا۔ اس ناکہ بندی یا محاصرے کا مقصد مغربی قوتوں کو مجبور کرنا تھا کہ وہ مجبور ہو کر سوویت اتحاد کو مغربی برلن کو غذا و ایندھن کی فراہمی کی اجازت دے دیں تاکہ پورے شہر پر سوویت اتحاد کو عملی تسلط حاصل ہو جائے۔

اس ناکہ بندی کے جواب میں مغربی اتحادیوں نے "برلن فضائی نقل و حمل" (انگریزی: Berlin Airlift) کا آغاز کیا جس کے ذریعے برلن کے شہریوں کو فضائی راستے سے رسد فراہم کی گئی۔ ریاستہائے متحدہ امریکہ کی فضائیہ، برطانیہ کی شاہی فضائیہ اور دولت مشترکہ کے دیگر ممالک کے ہوائی جہازوں نے تقریباً ایک سال جاری رہنے والی اس کارروائی کے دوران 2 لاکھ سے زائد اڑانیں بھریں اور 13 ہزار ٹن غذائی اشیاء روزانہ برلن کو فراہم کیں۔

1949ء کے موسم بہار تک یہ کوششیں اس حد تک کامیاب ثابت ہوئیں کہ اپریل تک فضائی راستے سے اتنا زیادہ سامان پہنچایا جانے لگا جتنا پہلے شہر کو بذریعہ ریل بھی نہیں پہنچتا تھا۔

اس پورے عمل کے دوران کل 101 جانیں ضائع ہوئیں جن میں 40 برطانوی اور 31 امریکی شامل تھے۔ بیشتر اموات کا سبب جہازوں کا گر کر تباہ ہونا تھا۔ پورے عمل کے دوران 17 امریکی اور 8 برطانوی طیارے گر کر تباہ ہوئے۔

فضائی نقل کے اس پورے عمل کا تخمینہ 224 ملین ڈالرز لگایا گیا۔

اس فضائی نقل (انگریزی: Airlift) نے سوویت اتحاد کو خفت سے دوچار کیا کیونکہ وہ بار ہا دعویٰ کر چکے تھے کہ یہ کبھی کارآمد ثابت نہ ہوگا۔ لیکن جب یہ واضح ہو گیا کہ یہ کوشش کامیاب ہو چکی ہے تو مئی میں ناکہ بندی اٹھا لی گئی۔ اس فضائی نقل کی آخری یادگاریں برلن شہر کے سابق مغربی حصوں میں واقع وہ تین ہوائی اڈے ہیں جو اگلے پچاس سالوں تک برلن شہر کے لیے بنیادی داخلی راستے کی خدمات انجام دیتے رہے۔

امریکا نے اس کو آپریشن ویٹلز (Operation Vittles) جبکہ برطانیہ نے آپریشن پلین فیئر (Operation Plainfare) کا نام دیا۔ اس عمل کے دوران آسٹریلیا کی کوششوں کو آپریشن پیلیکین (Operation Pelican) کا نام دیا جاتا ہے۔
## مزید دیکھیے
* مشرقی برلن
* مغربی برلن

## حوالہ جات

زمرہ:1948ء میں بین الاقوامی تعلقات
زمرہ:1948ء میں جرمنی
زمرہ:1949ء میں بین الاقوامی تعلقات
زمرہ:1949ء میں جرمنی
زمرہ:تاریخ جرمنی
زمرہ:جرمنی سوویت یونین تعلقات
زمرہ:روس امریکا تعلقات
زمرہ:سرد جنگ
زمرہ:سرد جنگی تنازعات
زمرہ:سفارتی واقعات
زمرہ:سوویت اتحاد کے خارجہ تعلقات
زمرہ:سوویت یونین مملکت متحدہ تعلقات
زمرہ:عسکری تاریخ میں 1948ء
زمرہ:عسکری تاریخ میں 1949ء
زمرہ:محاصرے
زمرہ:مشرقی اتحاد
زمرہ:مشرقی بلاک
زمرہ:کامنز زمرہ جس کا ربط ویکی ڈیٹا پر ہے
زمرہ:جرمنی-ریاستہائے متحدہ عسکری تعلقات
زمرہ:جرمنی-مملکت متحدہ عسکری تعلقات
زمرہ:ویکی ڈیٹا سے مختلف مختصر وضاحت
زمرہ:برلن میں 1940ء کی دہائی
زمرہ:تاریخ برلن
زمرہ:مغربی جرمنی میں 1949ء
زمرہ:مغربی برلن
زمرہ:تاریخ یورپ
زمرہ:1948ء کے تنازعات
زمرہ:1949ء کے تنازعات
زمرہ:بین الاقوامی تنازعات
زمرہ:جرمنی کی اقتصادی تاریخ
سُوق

**سوق** کے معنی بازار کے آتے ہیں جہاں خرید فروخت ہوتی ہے اور فروخت کے لیے وہاں سامان لے جایا جاتا ہے اس کی جمع اسواق ہے۔ چنانچہ قرآن میں ہے۔ اِنَّهُمْ لَيَاْكُلُوْنَ الطَّعَامَ وَيَمْشُوْنَ فِي الْاَسْوَاقِ [ بیشک وہ لوگ کھانا کھاتے ہیں اور چلتے ہیں۔ بازاروں میں ] الفرقان: 20۔
سیدنا ابو موسیٰ اشعری بیان کرتے ہیں کہ رسول اللہ (صلی اللہ علیہ وآلہ وسلم) نے فرمایا : ’’ جو ہماری مسجدوں میں سے کسی مسجد سے یا بازاروں میں سے کسی بازار سے گذرے اور اس کے پاس تیر ہو تو اسے اچھی طرح سنبھال کر رکھے یا اس کا (دھار والا) اگلا حصہ مضبوطی سے تھامے، کہیں ایسا نہ ہو کہ کسی مسلمان کو اس سے کوئی تکلیف پہنچ جائے۔‘‘
امام مسلم نے ابو ہریرہ سے روایت نقل کی ہے کہ رسول اللہ (صلی اللہ علیہ وآلہ وسلم) نے ارشاد فرمایا : احب البلاد الی اللہ مساجد ھاوابغض البلاد الی اللہ آسواقھا اللہ تعالیٰ کی بارگاہ میں سب سے محبوب جگہیں مساجد ہیں اور اللہ تعالیٰ کی بارگاہ میں سب سے ناپسندیدہ جگہیں بازار ہیں۔

## حوالہ جات

زمرہ:فیصلہ طلب
سی ڈی ایم اے

متعدد رسائی تقسیمِ رمز (code division multiple access) جیسا کہ نام سے ظاہر ہے کہ تقسیمِ رمز (code division) کی مدد سے ابلاغ و معلومات کو متعدد ترسیلین (transmitters) استعمال کرتے ہوئے کسی ایک دھارے (channel) پر ترسیل کرنے کے عمل کو کہا جاتا ہے؛ اسی وجہ سے اسے متعدد رسائی (multiple access) کے تصور کے طور پر لیا جاتا ہے اور انگریزی میں اس کا اختصار CDMA دیکھنے کو ملتا ہے۔ تقسیم رمز کا یہ کام، فرضی تصادفی عدد مولّد کی مدد سے ہر ترسیلے کو کاذبی تصادفی (pseudorandom) رمز دے کر کیا جاتا ہے۔

زمرہ:متعدد رسائی تقسیم رمز
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
Henagon

henagon

[تصغیر|On a circle, a '''henagon''' is a [tessellation with a single vertex, and one 360 degree arc.]]

ہیناگون : علم الہندسہ میں ایک شکل ہے۔ 

## مزید دیکھیے
* Regular polygon
* Digon

## حوالہ جات

* 
* Herbert Busemann, The geometry of geodesics. New York, Academic Press, 1955

زمرہ:کثیرالاضلاع
زمرہ:ویکی ڈیٹا سے مختلف مختصر وضاحت
زمرہ:1 (عدد)
زمرہ:ریاضیات
زمرہ:ابتدائی اشکال
سخوئی سو-35

بائیں|تصغیر|سخوئی سو-35 طیارہ

**سخوئی سو-35** روس کے طیارہ ساز ادارے سخوئی کا تیار کردہ ایک لڑاکا طیارہ ہے۔ یہ 4+ نسل کا ایک طویل فاصلی، کثیر الاعمالی لڑاکا طیارہ ہے۔ یکساں خصوصیات اور اجزائے ترکیبی کے باعث سخوئی سو-35 بھارت کے لیے تیار کیے گئے سخوئی سو-30 سے قریبی مماثلت رکھتا ہے۔ سو-35 روس کی فضائیہ میں انتہائی قلیل تعداد میں شامل ہیں جو 2008ء کے مطابق صرف 12 ہیں۔

سخوئی سو-35 ایک پائلٹ کی گنجائش رکھتا ہے۔ یہ 1 ضرب 30 کی Gsh-30 خود کار گن کے علاوہ فضاء ے س فضاء میں مار کرنے والے آر-77، آر-73 اور آر-27 میزائل اور فضا سے زمین پر مار کرنے والے کے ایچ-31، کے ایچ-15، کے ایچ-25 ایم ایل اور دیگر میزائل استعمال کرتا ہے۔ ہے۔

سخوئی سو-35 دو بہت جدید ریڈار کا بھی حامل ہے جس کی مدد سے دوسرے طیاروں کو تلاش کر سکتا ہے۔ یہ طیارہ زیادہ سے زیادہ 2.5 ماک کی رفتار سے اڑ سکتا ہے۔

زمرہ:1988ء میں اولین پرواز کرنے والے طیارے
زمرہ:روسی لڑاکا طیارے
زمرہ:لڑاکا طیارے
زمرہ:کنرڈ طیارہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:روسی دفاعی صنعت
زمرہ:ٹوئن جیٹ
زمرہ:روس کے ہتھیار
زمرہ:جیٹ طیارہ
دو دھاتی پتری

تصغیر|300px|(اوپر)۔اگر دو دھاتی پتریاں جڑی ہوئی نہ ہوں تو وہ گرم کرنے پر معمولی سا پھیل جاتی ہیں۔ اگر یہ باہم جڑی ہوں تو کافی زیادہ جھک جاتی ہیں(نیچے)۔
frame|بائیں|گرم کرنے پر دو دھاتی پتری سے بنے کوایل کا پھیلنا اور پھر ٹھنڈا ہونے پر سکڑنا

**دو دھاتی پتری** bimetalic strip دو مختلف دھاتوں یا بھرتوں alloys سے بنی ہوتی ہے جو ایک دوسرے کے ساتھ نہایت مضبوطی سے جڑی ہوتی ہیں۔۔ گرم کرنے پر دونوں دھاتیں پھیلتی ہیں مگر پھیلنے کی شرح مختلف ہونے کی وجہ سے ایک دھات زیادہ پھیلتی ہے جس کے نتیجے میں پتری قوس کی شکل میں مڑ جاتی ہے۔
گرم کرنے پر قوس کی شکل میں مڑی ایسی پتری کی بیرونی جانب وہ دھات ہوتی ہے جس کے طولی پھیلاو کی شرح زیادہ ہوتی ہے۔ ٹھنڈا کرنے پر پتری مخالف سمت میں جھک جاتی ہے اور اب قوس کی شکل میں مڑی ایسی پتری کی بیرونی جانب وہ دھات ہوتی ہے جس کے طولی پھیلاو کی شرح کم ہوتی ہے۔

دو دھاتی پتری کی اس صلاحیت کو مختلف آلات میں استعمال کیا جاتا ہے مثلا گرم ہونے پر بجلی کی روانی کو آن یا آف کر کے درجہ حرارت کنٹرول کرنا۔ دو دھاتی پتری سے بنے تھرمو اسٹیٹ برقی چولہوں oven, بجلی کی استری، فرج، ایر کنڈشنر، روم ہیٹر، آگ لگنے کے الارم وغیرہ میں بہت عام ہیں۔ جہاں شیشے سے بنے تھرمامیٹر کام نہیں کر سکتے وہاں دو دھاتی پتری سے بنے تھرمامیٹر استعمال ہوتے ہیں۔

دو دھاتی پتری میں عام طور پر فولاد یعنی اسٹیل اور تانبا یا پیتل استعمال ہوتا ہے۔

## مزید دیکھیے
* حرارت
* درجہ حرارت

زمرہ:انگریزی ایجادات
زمرہ:تحویل توانائی
زمرہ:حرارت، ہوا داری اور ہوا سدھاری
زمرہ:حر حرکیات
زمرہ:میکانیکی انجینئری
زمرہ:ہندسیاتی حرحرکیات

زمرہ:اموادی علم
زمرہ:برقی وائرنگ
زمرہ:دھاتیں
زمرہ:نظریہ تضبیط
مارشل منصوبہ

تصغیر|بائیں|امریکی وزیر خارجہ جارج مارشل
**مارشل منصوبہ**  مغربی یورپ کے ممالک کی تعمیر نو اور ان کی معاشی بنیادوں کو مضبوط تر خطوط پر از سر نو استوار کرنے کا امریکی منصوبہ تھا، جس کا اصل مقصد دوسری جنگ عظیم کے بعد یورپ میں اشتراکیت کے پھیلنے کی راہ روکنا تھا۔ اس منصوبے کا باضابطہ نام یورپی بحالی منصوبہ (انگریزی: European Recovery Program) تھا۔ یہ منصوبہ امریکی وزیر خارجہ جارج مارشل سے موسوم تھا اور دفتر خارجہ کے عہدے داران کی تخلیق تھا جن میں ولیم کلیٹن اور جارج ایف کینن کا کردار اہم تھا۔ جارج مارشل نے جون 1947ء میں ہارورڈ یونیورسٹی سے ایک خطاب کے دوران انتظامیہ کی جانب سے یورپ کی بحالی کی خواہش کا اظہار کیا تھا۔

تصغیر|بائیں|امدادی سامان پر لگایا جانے والا نشان
تعمیر نو کا یہ منصوبہ 5 جون 1947ء کو یورپی ریاستوں کے ساتھ ایک اجلاس میں تشکیل دیا گیا۔ سوویت اتحاد اور اس کے اتحادیوں کے لیے بھی یکساں امداد پیش کی گئی لیکن انھوں سے یہ امداد قبول کرنے سے انکار کر دیا۔ یہ منصوبہ اپریل 1948ء میں آغاز کے بعد 4 سال تک نافذ العمل رہا۔ اس عرصے کے دوران یورپی اقتصادی تعاون کی انجمن (انگریزی: Organization for European Economic Co-operation) میں شمولیت اختیار کرنے والے یورپی ممالک کو 13 ملین امریکی ڈالر کی اقتصادی و تکنیکی مدد فراہم کی گئی۔

منصوبے کی تکمیل تک ہر شریک ریاست، سوائے جرمنی کے، کی معیشت قبل از جنگ کی سطح سے بھی بہتر ہو گئی۔ اگلی دو دہائیوں تک مغربی یورپ کے کئی خطے بے مثال ترقی کرتے رہے۔ مارشل منصوبہ کو طویل عرصہ تک یورپ کے اتحاد کے پہلے عنصر کے طور پر دیکھا جاتا رہا کیونکہ اسی منصوبے کے باعث تجارتی شرح محصول کی رکاوٹوں کا خاتمہ کیا اور بر اعظمی سطح پر معیشت کو ہم وزن بنانے کے لیے ادارے قائم کیا۔

## اخراجات
مارشل منصوبہ کی امداد شرکاء کے اندر اندازہً فی کس آمدنی کی بنیاد پر تقسیم کی گئی۔ اس کا زیادہ بڑا حصہ اہم صنعتی قوتوں کے لیے مختص کیا گیا کیونکہ یورپ کی بحالی کے لیے ان کا کی معیشت کو حیاتِ نو فراہم کرنا زیادہ ضروری تھی۔ کسی قدر امداد اتحادی ممالک کو بھی دی گئی جن میں محوری قوتوں میں شامل یا غیر جانبدار رہنے والے ممالک کو کم امداد دی گئی۔ مندرجہ ذیل جدول مارشل منصوبے کے تحت ملکوں کو مختلف سالوں میں (ملین ڈالرز میں) کے حساب سے دی گئی امداد کو ظاہر کرتا ہے۔ ادا کی گئی رقوم کے بالکل درست اعداد و شمار واضح نہیں کیونکہ مختلف دانشور اس امر پر اختلاف رکھتے ہیں کہ امریکا کی جانب سے دی گئی مختلف امداد میں سے کون سی مارشل منصوبے کے تحت تھی۔

## مزید دیکھیے
* سرد جنگ

## حوالہ جات

زمرہ:1948ء میں بین الاقوامی تعلقات
زمرہ:1948ء میں معاشیات
زمرہ:1950ء کی دہائی کی اقتصادی تاریخ
زمرہ:1960ء کی دہائی کی اقتصادی تاریخ
زمرہ:اقتصادی ترقی
زمرہ:دوسری جنگ عظیم
زمرہ:سرد جنگ
زمرہ:صوتی مضامین
زمرہ:عسکری تاریخ میں 1948ء
زمرہ:قانون میں 1948ء
زمرہ:ویکی ڈیٹا سے مطابقت رکھنے والی مختصر تفصیل
زمرہ:1940ء کی دہائی کی اقتصادی تاریخ
زمرہ:امریکی قانون میں 1948ء
زمرہ:ہیری ایس ٹرومین کی صدارت
زرعی اراضی تسلط

عالمی حدت سے ہونے والے موسمیاتی تغیر کے باعث مستقبل میں متوقع غذائی بحران کے پیش نظر ایسے ممالک جن کا اپنا زرعی رقبہ محدود ہے، نے بیرون ملک زرعی اراضی خریدنے کی مہم شروع کی ہے۔ ایسی اراضی پر پیدا ہونے والی فصلیں مالک ملک کو بغیر کسی روک ٹوک کے برآمد کی جا سکیں گی، چاہے اراضی والے ملک میں قحط کی صورت حال کیوں نہ ہو۔ جو ممالک یہ استعماری تسلط قائم کرنے کی کوشش کر رہے ہیں ان میں ریگستانی عرب ممالک کے علاوہ چین، بھارت اور جنوبی کوریا شامل ہیں۔ تسلط کا زیادہ تر نشانہ غریب افریقی ممالک ہیں۔ کوریا کی کمپنی دیوو نے مڈغاسکر میں ایک ملین ایکڑ اراضی حاصل کرنے کا معاہدہ کرنا چاہا جو وہاں کی مقامی حکومت تبدیل ہونے کے بعد ناکام ہو گیا۔
حکومت پاکستان 70 لاکھ اراضی ایسے عرب ممالک کو دینے پر آمادہ ہو گئی ہے۔
فصلوں کی ترسیل کی حفاظت کے لیے ایک لاکھ کی فوج بھی بھرتی کی جائے گی۔

پاکستانی حکومت کے مطابق اس سے ملک کو جدید ٹیکنالوجی حاصل ہو گی۔ اس طرح کے سودوں پر اقوام متحدہ کی تفتیش کے باوجود پاکستان کے جاہل وزیر خارجہ قریشی پھر اعادہ کیا کہ انھوں نے تو یہ سودا کرنا ہی کرنا ہے۔
واضح رہے کہ پاکستان کے سرکاری ملازموں کی ایسے سودوں میں بھاری رشوت وصول کرنے کی روایت ہے۔

## حوالہ جات

زمرہ:استعماریت
مگ-29

تصغیر|میکویان مگ-29، دوران میں پرواز
میکویان **مگ-29** (روسی: Микоян МиГ-29، عرفیت: Fulcrum) ایک جیٹ لڑاکا طیارہ ہے جسے سوویت اتحاد نے تیار کیا تھا۔ میکویان ڈیزائن بیورو کی جانب سے 1970ء میں تیار کیا گیا یہ طیارہ 1983ء میں سوویت فضائیہ کا حصہ بنا اور یہ اب بھی روس سمیت دنیا کی کئی فضائی افواج کے زیر استعمال ہے۔ مگ-29 اور سخوئی-27 سرد جنگ کے دوران میں امریکہ کے تیار کردہ لڑاکا طیاروں ایف-15 اور ایف-16 کا مقابلہ کرنے کے لیے بنائے گئے تھے۔

مگ-29 ایک ہوا باز کی گنجائش کا حامل طیارہ ہے اور 2.25 ماک کی رفتار سے اڑنے کی صلاحیت بھی رکھتا ہے۔

اس طیارے نے 6 اکتوبر 1977ء کو پہلی پرواز کی تھی اور اگست 1983ء میں سوویت فضائیہ کا حصہ بنا۔

## استعمال کنندگان

تصغیر|مگ-29 طیارہ استعمال کرنے والے ممالک، گہرا نیلا رنگ موجودہ استعمال کنندگان اور ہلکا نیلا رنگ سابق استعمال کنندگان کو ظاہر کرتا ہے
* 
::51 مگ-29 طیارے زیر استعمال بمطابق نومبر 2008ء
* 
* 
::16 مگ-29 زیر استعمال
* 
* 
::20 مگ-29 طیارے زیر استعمال، جنھیں 2009ء میں جدید خطوط پر استوار کیا گیا
* 
* 
** 
:: 2010ء میں فارغ کر دیا جائے گا
* 
:: بھارت کے پاس 69 طیارے ہیں جبکہ نومبر 2008ء کے مطابق بھارتی بحریہ نے 12 طیارے طلب کر رکھے ہیں۔
* 
* 
* 
::ہوا کے دوش پر موجود نہیں ہیں البتہ چلنے کی حالت میں موجود ضرور ہیں۔
* 
::فارغ کرنے کا منصوبہ رکھتا ہے
* 
::10 طیارے فراہم کیے جانے ہیں
* 
::2009ء میں 15 طیارے مانگے ہیں
* 
::نومبر 2008ء کے مطابق 19 طیارے زیر استعمال ہیں
* 
::نومبر 2008ء کے مطابق کے 40 طیارے زیر استعمال ہیں۔ ابتدائی طور پر 1995ء میں بیلاروس سے 12 طیارے حاصل کیے تھے اور 1996ء میں روس سے 18 طیارے حاصل کیے جن میں 3 نئے طیارے بھی شامل تھے۔
* 
::36 طیارے زیر استعمال
* 
::نومبر 2008ء کے مطابق 406 طیارے زیر استعمال ہیں۔ 100 طیارے زیر تکمیل ہیں جبکہ 34 ایسے نئے طیارے موجود ہیں جن کا حصول الجزائر منسوخ کر چکا ہے
* 
::4 زیر استعمال، جنھیں جدید ترین بنایا گیا ہے
* 
::21 طیارے، 12 متحرک طور پر زیر استعمال
* 
::نومبر 2008ء کے مطابق 11 زیر استعمال، 12 طیاروں کے حصول کا حکم دے چکا ہے
* 
* 
* 
::نومبر 2008ء کے مطابق 220 زیر استعمال
* 
::صرف جانچ کے لیے
* 
* 
### سابق استعمال کنندگان
* 
::سب پولینڈ کو فروخت کر دیے گئے
* 
::24 حاصل کیے، ایک تباہ ہو گیا، ایک نمائش کے لیے موجود ہے جبکہ 22 پولینڈ کو فروخت کر دیے گئے
* 
* 
::نامعلوم ملک کی جانب سے حاصل کیا، صرف تربیت کے لیے زیر استعمال رہا
* 
::زیر استعمال نہيں ہے، محفوظ کیا جا چکا ہے
* 
* 
* 
## حوالہ جات

## متعلقہ مضامین
* سخوئی سو-27
* سخوئی سو-35
* ایف-16
* ایف-15

زمرہ:1977ء میں اولین پرواز کرنے والے طیارے
زمرہ:1983ء کی متعارفات
زمرہ:روسی لڑاکا طیارے
زمرہ:لڑاکا طیارے
زمرہ:ویکی ڈیٹا سے مختلف مختصر وضاحت
تیل

تصغیر|زیتون کا تیل

**تیل** (Oil) ایک ایسی شے کو کہا جاتا ہے کہ جو محاصری درجہ حرارت (ambient temperature) پر اپنی نوعیت میں لزج (viscous) اور مائع ہوتا ہے یعنی ایک چپچپاہٹ یا لیسدار سیال کی صورت پایا جاتا ہے۔ تیل اپنی طبیعیاتی کیفیت یا حالت میں آبگریز (hydrophobic) اور چربی پسند (lipophilic) ہوتا ہے گویا بالترتیب آسان الفاظ میں کہا جائے تو یوں ہوگا کہ تیل، پانی میں غیر حل پزیر اور چکنائی میں حل پزیر ہوتا ہے۔


زمرہ:خوراکیں
زمرہ:کیمیائی اشیاء
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل

زمرہ:پکوان
زمرہ:صنعت
زمرہ:شحمیات
ویرا راڈار

200px|تصغیر|بائیں|VERA-NG
**ویرا راڈار** (چیکی میں:*Pasivní sledovací systém Věra*) ایک غیر فعلی طیارہ اور جہاز کی نگرانی کرنے والا اور جاسوسی نظام ہے۔ یہ نظام طیارہ اور جہاز کی پوزئیشن دریافت کرنے کے لیے استعمال میں آتی ہے اور یہ نظام چیک جمہوریہ میں بنایا گیا ہے۔ ویرا 
چہوتھا نسل کا جاسوسی نظام ہے۔
ویرا نظام چار آنتین کے پاس ہے جس کی مدد سے آنے والے موجوں کو ملتا ہے اور طیارہ اور جہاز کی پوزئیشن دریافت کرتا ہے۔ ھر آنتین گاری کے ذریعہ سے متحرک ہوتا ہے۔ ویرا نظام سٹلٹہ طیاروں کی پوزئیشن بھی دریافت کرتا ہے۔چیک جمہوریہ نے اس نظام کو ٢٠٠٧ میں پاکستان کو برآمد کیا۔

## صارفین
* 
*  استونیا
*  ملائیشیا
*  پاکستان
*  ریاستہائے متحدہ امریکا
*  ویتنام
زمرہ:ریڈار
زمرہ:ایئر ٹریفک کنٹرول
زمرہ:عسکری ریڈار
جرمن اتحاد مکرر

[تصغیر|300px|بائیں|منقسم جرمنی - نیلا [مغربی جرمنی، سرخ مشرقی جرمنی کو ظاہر کر رہا ہے]]
***جرمن اتحادِ مکرر*** (جرمن: Deutsche Wiedervereinigung، انگریزی: German reunification) سابق عوامی جمہوریہ جرمنی (المعروف مشرقی جرمنی) کی وفاقی جمہوریہ جرمنی (المعروف مغربی جرمنی) میں 3 اکتوبر 1990ء کو شمولیت کو کہا جاتا ہے۔ جرمن حکومت اتحاد مکرر کی بجائے صرف جرمن اتحاد کی اصطلاح استعمال کرتی ہے۔

اس اتحاد مکرر کا آغاز 1989ء کے موسم گرما میں ہوا جب ہنگری نے (2مئی کو) آہنی پردہ کو اکھاڑتے ہوئے (23 اگست کو) اپنی سرحدیں کھول دیں، اس کے نتیجے میں مشرقی جرمنی کے باشندوں کی بڑی تعداد (11 ستمبر کو) ہنگری کے ذریعے مغربی جرمنی پہنچنے لگی۔

18 مارچ 1990ء کو عوامی جمہوریہ جرمنی کے پہلے آزاد انتخابات کے نتیجے میں جرمنی کے دونوں حصوں کے درمیان اتحاد کے معاہدے کے لیے مذاکرات ہوئے اور یوں جرمنی ایک مرتبہ پھر متحد صورت میں دنیا کے نقشے پر ابھرا۔

متحدہ جرمنی بدستور یورپی برادری (بعد ازاں یورپی اتحاد) اور نیٹو کا رکن رہا۔ 1989ء میں برلن کو تقسیم کرنے والی دیوار برلن کا کھولنا اور شہر کا حقیقی اتحاد مکرر عالمی سطح پر موضوع گفتگو بنا رہا۔ اس دیوار نے 1961ء سے شہر کو دو حصوں مشرقی و مغربی برلن میں تقسیم کر رکھا تھا۔

اس اتحاد مکرر نے جرمنی کی معیشت پر انتہائی منفی اثرات مرتب کیے اور اسی کا نتیجہ ہے کہ حالیہ چند سالوں میں جرمنی کی معاشی نمو تقریباً جمود کا شکار رہی ہے۔ برلن کی آزاد جامعہ کے مطابق اتحاد مکرر کا کل تخمینہ 1.5 ٹریلین یورو سے زائد تھا۔ اس کا سب سے اہم سبب مشرقی جرمنی کی کمزور معیشت تھی۔ اس کا اندازہ اس بات سے لگایا جا سکتا ہے کہ اتحاد مکرر کو تقریباً دو دہائیاں گذر جانے کے باوجود اب بھی جرمن حکومت سابق مشرقی جرمنی کی ریاستوں کی ترقی کے لیے 10 ارب یورو فراہم کرتی ہے۔

جرمنی کے مرکزی بینک کے مطابق جرمن معیشت میں بنیادی خرابیوں کی جڑیں دراصل اتحاد مکرر میں پیوست ہیں۔

## متعلقہ موضوعات
* دیوار برلن
* کوریائی اتحاد مکرر
* قبرصی اتحاد مکرر
* چینی اتحاد مکرر
* متحدہ آئرلینڈ

زمرہ:1990ء میں بین الاقوامی تعلقات
زمرہ:1990ء میں سیاست
زمرہ:تاریخ جرمنی
زمرہ:جرمنی سوویت یونین تعلقات
زمرہ:جرمنی میں 1990ء
زمرہ:وحدت وطنی
زمرہ:کامنز زمرہ جس کا ربط ویکی ڈیٹا پر ہے
زمرہ:مشرقی جرمنی-سوویت یونین تعلقات
زمرہ:سوویت یونین مغربی جرمنی تعلقات
جرمن اتحاد

تصغیر|328x328پکسل| انتون وون ورنر کی <i id="mwCA">جرمن سلطنت کے نفاذ</i> (18 جنوری 1871)، میں بسمارک-میوزیم Friedrichsruh
متبادل=Political map of central Europe showing the 26 areas that became part of the united German Empire in 1891. Germany based in the northeast, dominates in size, occupying about 40% of the new empire.|بائیں|تصغیر|300x300پکسل| ، جرمن سلطنت 1871-1918۔ چونکہ کثیر القومی آسٹریا کی سلطنت کا جرمن بولنے والا حصہ خارج کر دیا گیا تھا ، لہذا یہ جغرافیائی نمائندگی لیزر جرمنی (کلینڈسٹ) حل کی نمائندگی کرتی ہے۔
جرمنی کا ریاستہائے متحدہ میں سیاسی اور انتظامی اتحاد 18 جنوری 1871 کو فرانس کے محل آف ورسائیل کے ہال آف آئینہ میں ہوا۔ سن 1871 میں وسطی یورپ کی آزاد ریاستیں (پرشیا ، باویریا ، سیکسونی ، وغیرہ) مل کر ایک قومی ریاست اور جرمن سلطنت تشکیل دی گئیں۔ اس تاریخی عمل کو جرمنی کا اتحاد کہا جاتا ہے۔ اس سے قبل یہ علاقہ (جرمنی) 39 ریاستوں میں منقسم تھا۔ ان میں سے ، آسٹریا کی سلطنت اور پروسی بادشاہت اپنی معاشی اور سیاسی اہمیت کے سبب مشہور تھے۔ فرانسیسی انقلاب کے تخلیق کردہ نئے خیالات سے بھی جرمنی متاثر ہوا۔ اپنی فتوحات کے ساتھ ، نیپولین نے رائن یونین کے تحت مختلف جرمن ریاستوں کو متحد کر دیا ، جس نے جرمن ریاستوں کو ایک ساتھ کیا۔ اس سے جرمنی میں اتحاد کے جذبے پھیل گئے۔ یہی وجہ ہے کہ جرمن ریاستوں نے ویانا کانگریس کے سامنے انھیں متحد کرنے کی پیش کش کی ، لیکن اسے نظر انداز کر دیا گیا۔
## نیا انتظام
ویانا کانگریس کے ذریعہ جرمن ریاستوں کے نئے انتظامات کے تحت ، وہ ایک فیڈریشن کی حیثیت سے منظم ہوئے اور آسٹریا کو اس کا سربراہ بنایا گیا۔ علاحدہ جرمن ریاستوں کو اس خاندان کے مفادات میں تنظیم نو کی گئی۔ ان ریاستوں کے لیے ایک گروپ اسمبلی تشکیل دی گئی ، جس کا اجلاس فرینکفرٹ میں ہوا ۔ اس کے ارکان لوگوں نے منتخب نہیں کیے تھے بلکہ انھیں مختلف ریاستوں کے بادشاہوں نے نامزد کیا تھا۔ یہ بادشاہ نئے نظریات کے مخالف تھے اور قومی اتحاد کے خیال کو ناپسند کرتے تھے ، لیکن جرمن ریاستوں کے عوام میں قوم پرستی اور آزادی کا احساس تھا۔ نیا نظام ایسا تھا کہ آسٹریا کی خود مختاری موجود تھی۔ جرمنی کے علاقے میں قریب 39 ریاستیں تھیں جنھوں نے فیڈریشن تشکیل دی۔

مختلف جرمن ریاستوں میں ایکسائز ٹیکس کے الگ الگ قواعد تھے ، جو تجارتی ترقی کی راہ میں ایک بڑی رکاوٹ تھے۔ ان رکاوٹوں کو دور کرنے کے لیے ، جرمن ریاستوں نے مشترکہ طور پر ایکسائز یونین تشکیل دی۔ یہ ایک طرح کی ٹریڈ یونین تھی ، جو ہر سال ملتی تھی۔ اس یونین کے فیصلے اتفاق رائے سے کیے گئے۔ تمام جرمن ریاستوں میں اب اسی کسٹم ڈیوٹی کا اطلاق ہوتا ہے۔ اس انتظام کی وجہ سے جرمنی کی تجارت میں ترقی ہوئی اور ساتھ ہی وہاں اتحاد کا بھی احساس ہوا۔ اس طرح اس معاشی اتحاد نے سیاسی اتحاد کی روح کو تقویت بخشی۔ در حقیقت ، یہ جرمن ریاستوں کے اتحاد کی طرف پہلا اہم قدم تھا۔

## حوالہ جات

زمرہ:عالمی تاریخ
زمرہ:جرمنی میں انیسویں صدی
زمرہ:1866ء کے تنازعات
زمرہ:وحدت وطنی
زمرہ:جدید تاریخ جرمنی
زمرہ:سیاست میں انیسویں صدی
زمرہ:1871ء کے تنازعات
معرکۂ استالن گراد

**معرکۂ استالن گراد** دوسری جنگ عظیم کا سب سے اہم موڑ تھا اور اسے انسانی تاریخ کی خونی ترین جنگ سمجھا جاتا ہے، جس میں تاریخ کی سب سے زیادہ دو طرفہ ہلاکتیں ہوئیں۔ یہ جنگ عسکری و شہری پر دونوں سطح پر فریقین کی جانب سے ظلم و سفاکیت کی مثال ہے۔ اس معرکے میں نازی جرمنی کی جانب سے استالن گراد شہر (جو اب وولگو گراد کہلاتا ہے) کا محاصرہ، شہر کے اندر لڑائی اور سوویت اتحاد کا جوابی حملہ شامل ہیں جن کے نتیجے میں شہر کے گرد جرمنی کی چھٹی افواج اور محوری قوتیں (Axis Powers) مکمل تباہی کا شکار ہوئیں۔ دونوں جانب کی کل ہلاکتوں کی تعداد کا اندازہ تقریباً 20 لاکھ لگایا گیا ہے۔ اس معرکے کے نتیجے میں محوری قوتوں کو تقریباً 8 لاکھ 50 ہزار جانوں کا نقصان اٹھانا پڑا، جو مشرقی محاذ پر ان کی کل افرادی قوت کا ایک چوتھائی تھا۔ علاوہ ازیں رسد و ساز و سامان کا بھی بڑے پیمانے پر نقصان ہوا۔ محوری قوتیں اس زبردست نقصان سے کبھی باہر نہ آ سکیں اور بالآخر انھیں مشرقی یورپ سے طویل پسپائی اختیار کرنا پڑی۔ سوویت اتحاد کے لیے، جسے جنگ میں زبردست شکستوں اور جانی و مالی نقصانات کا سامنا کرنا پڑا تھا، استالن گراد میں فتح انتہائی اہمیت کی حامل تھی۔ یہ اسی شکست کا نتیجہ تھا کہ 1945ء میں نازی جرمنی کو دوسری جنگ عظیم میں مکمل شکست ہو گئی۔

گو کہ یہ معرکہ جنگ عظیم کا ایک اہم موڑ سمجھا جاتا ہے لیکن اسے جرمن اور سوویت افواج کے نظم و ضبط کے باعث بھی یاد رکھا جاتا ہے۔ سوویت جنھوں نے جرمن جارحیت کے خلاف پہلے استالن گراد کا دفاع کیا، کے لیے جنگ میں ایک ایسا موقع بھی آیا ہے کہ محاذ پر آنے والے نئے فوجیوں کی متوقع عمر ایک دن سے بھی کم ہو گئی لیکن اس کے باوجود انھوں نے پسپائی کی بجائے مزاحمت کی راہ اختیار کی۔ دوسری جانب انتہائی خراب موسمی حالات اور چاروں طرف سے گھرنے کے باوجود جرمن سپاہیوں نے زبردست نظم و ضبط کا مظاہرہ کیا اور بالآخر ایڈولف ہٹلر کے حکم کی خلاف ورزی کرتے ہوئے ہتھیار ڈال دیے۔

زمرہ:تاریخ سلوواکیہ
زمرہ:دوسری جنگ عظیم
زمرہ:سوویت یونین میں 1942ء
زمرہ:سوویت یونین میں 1943ء
زمرہ:ویکی ڈیٹا سے مطابقت رکھنے والی مختصر تفصیل

زمرہ:معرکے بلحاظ شہر
زمرہ:جوزف استالن
پیٹرول

تصغیر|200px|بائیں|پیٹرول
[تصغیر|300px|بائیں|[پاکستان میں ایک پیٹرول پمپ ]]

**پیٹرول،** **گیسولین** یا صرف گیس پیٹرو کیمیکل مصنوعات کی شناخت اور وضاحت کرتا ہے جس کی خصوصیت ایک شفاف، زرد اور آتش گیر مائع کے طور پر ہوتی ہے جو عام طور پر چنگاری سے بھڑکنے والے اندرونی دہن کے انجنوں کے لیے بطور ایندھن استعمال ہوتا ہے۔ جب پیٹرول کو انجنوں کے لیے ایندھن کے طور پر تیار کیا جاتا ہے، تو پٹرول کیمیائی طور پر نامیاتی مرکبات پر مشتمل ہوتا ہے جو پیٹرولیم کے فرکشنل ڈسٹلیشن سے حاصل ہوتا ہے اور بعد میں گیسولین کے اضافے کے ساتھ کیمیائی طور پر بڑھایا جاتا ہے۔

پیٹرول میں کارسینوجینز ہوتے ہیں۔ پیٹرول کو جب جلایا جاتا ہے، تو ایک لیٹر پٹرول تقریباً 2.3 کلوگرام کاربن ڈائی آکسائڈ خارج کرتا ہے، جو ایک گرین ہاؤس گیس ہے، جو انسانوں کی وجہ سے موسمیاتی تبدیلیوں میں معاون ہے۔ تیل کی مصنوعات بشمول پٹرول 2021 میں دنیا بھر میں کاربن ڈائی آکسائڈ کے تقریباً 32 فیصد اخراج کے لیے ذمہ دار تھیں۔

## مزید دیکھیے
* پٹرولیم
* ڈیزل
* سی این جی
* ایل پی جی

## حوالہ جات

زمرہ:پیٹرولیم اشیا
زمرہ:چھوٹے پیغام خانوں کا استعمال کرنے والے مضامین
زمرہ:مائع ایندھن
زمرہ:ہائیڈرو کاربن
زمرہ:خودمتحرکات
زمرہ:جرمن ایجادات
زمرہ:خودمحرکی طرزیات
زمرہ:کیمیائی آمیزے
ہائیڈرو کاربن

[تصغیر|260px|[میتھین نامی ہائیڈرو کاربن کا ایک سہ ابعادی (3-D) مثیل، بمثل گیند و چھڑی (ball-and-stick) جس کا کیمیائی صیغہ CH4 ہوتا ہے۔ methane مماثلی سلسلے (homologous series) بنام الکَین کا ایک رکن ہے اور یہ ہائیڈرو کاربن خاندان کے ایسے ارکان ہوتے ہیں کہ جن میں صرف ایک بند (bond) پایا جاتا ہے۔]]
ہائیڈرو کاربن (hydrocarbon) اصل میں نامیاتی کیمیاء میں ایسے مرکبات کو کہا جاتا ہے کہ جن کے سالمات میں ہائیدروجن اور کاربن کے عناصر مربوط ہوتے ہیں؛ اسی وجہ سے ان کو ہائیڈرو کاربن (ہائیڈرو + کاربن) کہا جاتا ہے جہاں آب کا سابقہ ہائیدروجن سے تعلق کو ظاہر کرتا ہے۔
آسان ترین الفاظ میں ہائیڈرو کاربن ایسے آرگینک کمپاؤنڈ یا نامیاتی مرکبات کو کہتے ہیں جو صرف کاربن اور ہائیڈروجن سے مل کر بنے ہوں۔

زمرہ:ہائیڈرو کاربن
زمرہ:کیمیائی مرکبات
زمرہ:ویکی ڈیٹا سے مطابقت رکھنے والی مختصر تفصیل
ٹائپ فیس

ٹائپوگرافی میں، **ٹائپ فیس** (typeface) دراصل، ایک یا ایک سے زیادہ فونٹس کا مجموعہ ہوتا ہے جس کی جسامت متنوع ہو سکتی ہے۔ ہر ٹائپ فیس آپس میں مربوط منقوشات (glyphs) پر مشتمل ہوتا ہے اور اسے اس طرح سے بنایا جاتا ہے کہ اس میں موجود تمام کیریکٹرز کے درمیان انداز کی یکسانی پائی جاتی ہے۔ ٹائپ فیس عموماً حروف کے کسی ابجد، اعداد یا تنقیطی نشانات پر مشتمل ہوتا ہے، اِس میں ideogram اور علامات بھی ہو سکتی ہیں۔ ٹائپ فیس کی اصطلاح آج کل فونٹ سے خاصی قریب آچکی ہے لیکن تاریخی طور پر ان میں ایک واضح فرق پایا جاتا ہے اور وہ یہ کہ فونٹ اصل میں کسی ایک انداز تحریر کے ارکان کی ذیلی خصوصیات کو ظاہر کرتا ہے، مثال کے طور پر نستعلیق، دبیز (bold)، مائلہ (italic) وغیرہ ہر کوئی اپنی اپنی جگہ ایک فونٹ کہلایا جا سکتا ہے جبکہ ٹائپ فیس کسی پورے خاندان حروف کے مجموعی انداز کو ظاہر کرتا ہے مثال کے طور پر نستعلیق کے تمام وہ انداز جو نظر آتے ہوں جیسے دبیز اور مائلہ وغیرہ مجموعی طور پر ایک ہی ٹائپ فیس سمجھے جائیں گے۔

## نیز دیکھیے
* خطاطی
* فونٹ


زمرہ:گرافک ڈیزائن
زمرہ:طبعہ رخات
زمرہ:طبعہ نگاری
زمرہ:ٹائپو گرافی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ترسیمیات
فراق گورکھپوری

**فراق گورکھپوری** (پیدائش: 28 اگست 1896ء– وفات: 3 مارچ 1982ء) مصنف، ادیب، نقاد اور شاعر تھے۔ اُن کا شمار بیسویں صدی کے اردو زبان کے صفِ اول کے شعرا میں ہوتا تھا۔ ان کا اصل نام رگھو پتی سہائے تھا۔

## شاعری
جدید شاعری میں فراق کا مقام بہت بلند ہے۔ آج کی شاعری پر فراق کے اثر کو باآسانی محسوس کیا جا سکتا ہے۔ بہترین شخصیت کے مالک تھے۔ حاضر جوابی میں ان کا مقابلہ کرنے والا کوئی نہیں تھا۔ بین الاقوامی ادب سے بھی شغف رہا۔ تنقید میں رومانی تنقید کی ابتدا فراق سے ہوئی۔

ان کے معاصرین میں شاعر مشرق علامہ اقبال، فیض احمد فیض، کیفی اعظمی، یگانہ یاس چنگیزی، جوش ملیح آبادی، جگر مرادآبادی اور ساحر لدھیانوی جیسے شاعر ہیں۔ اتنی عظیم ہستیوں کی موجودگی کے باوجود انھوں نے ابتدائے عمر میں ہی اپنی شاعری کا لوہا منوالیا۔

## حالات زندگی
فراق پی سی یس اور آئی سی یس (انڈین سول سروس) کے لیے منتخب ہوئے تھے۔ لیکن گاندھی جی کی **تحریک عدم تعاون** کی مخالفت میں استعفی دے دیا۔ جس کی پاداش میں انھیں جیل جانا پڑا۔ اس کے بعد وہ جامعہ الٰہ آباد میں انگریزی زبان کے لکچرر مقرر ہوئے۔ یہیں سے وہ دنیائے شعر و ادب کے آسمان پر سورج بن کر چمکے اور ناچاہتے ہوئے بھی معاصرین کو ماننا پڑا کہ بلا شبہ فراق اور دیگر شعرا کی شاعری میں فرق تو ضرور ہے۔ ان میں ایک انفرادیت تھی جس کی وجہ سے وہ اپنے آپ کو بطور شاعر منوا پائے۔ ان کی شہر آفاق کتاب **گل نغمہ ** بھی اسی دوران منظر عام پر آئی۔ جس کو ہندوستان کا اعلیٰ معیار ادب گیان پیٹھ انعام بھی ملا۔ اور وہ آل انڈیا ریڈیو کے پروڈیوسر بھی رہے۔

بطور ممتاز شاعر انھوں نے اردو شاعری کی اہم اصناف مثلاً غزل، نظم، رباعی اور قطعہ میں کے وہ ایک منفرد شاعر ہیں جنھوں اردو نظم کی ایک درجن سے زائد اور اردو نثر کی نصف درجن سے زائد جلدیں ترتیب دیں اور ہندی ادبی اصناف پر متعدد جلدیں تحریر کیں، ساتھ ہی ساتھ انگریزی ادبی وثقافتی موضوعات پر چار کتابیں بھی لکھیں۔

## وفات
فراق کا انتقال طویل علالت کے بعد 3 مارچ 1982ء کو 85 سال کی عمر میں نئی دہلی میں ہوا۔ میت الہ آباد لے جائی گئی جہاں دریائے گنگا اور دریائے جمنا کے سنگم پر نذر آتش کیا گیا۔

### تصانیف اور تراجم
* گل نغمہ
* گل رعنا
* مشعل
* روح کائنات
* روپ
* شبستان
* سر غم
* بزم زندگی رنگ شاعر
* ترجمہ: ’ایک سو ایک نظمیں ‘ از رابندر ناتھ ٹیگور، ساہتیہ اکادیمی، نئی دہلی 1962ء
* ترجمہ: ’ہملیٹ‘ از شیکسپیئر، ساہتیہ اکادیمی، نئی دہلی 1976ء
* ترجمہ: ’گیتانجلی‘ از رابندر ناتھ ٹیگور، مکتبہ اردو ادب لاہور، س ن
* ترجمہ:’سادھو کی کٹیا‘ ایک انگریزی ناول کا اردو روپ‘ ساہتیہ کلا بھون، الہ آباد 1966ء

## اعزازات
* 1960: ساہتیہ اکیڈمی ایوارڈ
* 1968: پدم بھوشن
* 1968: سویت لینڈ نہرو ایوارڈ
* 1969: گیان پیٹھ انعام، اردو شاعری میں پہلا گیان پیٹھ انعام
* 1981: غالب اکیڈمی ایوارڈ

## حوالہ جات

* فراق گورکھپوری کی یاد میں

زمرہ:اتر پردیش کے شعرا
زمرہ:ادب اور تعلیم کے شعبے میں پدم بھوشن وصول کنندگان
زمرہ:بھارت کے اردو مصنفین
زمرہ:بھارتی اردو شعرا
زمرہ:بھارتی مرد شعرا
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے مرد مصنفین
زمرہ:جامعہ الٰہ آباد کا تدریسی عملہ
زمرہ:ساہتیہ اکیڈمی اعزاز یافتگان برائے اردو ادب
زمرہ:فاضل جامعہ الہٰ آباد
زمرہ:گورکھپور کی شخصیات
زمرہ:گیان پیٹھ انعام وصول کنندگان
زمرہ:ہندو شعرا
زمرہ:1896ء کی پیدائشیں
زمرہ:1982ء کی وفیات
وائی ایس راجشیکھر ریڈی

ڈاکٹر وائی۔ ایس۔ راج شیکھر ریڈی : Yeduguri Sandinti Rajasekhara Reddy (جولائی 8، 1949 - 2 ستمبر 2009 ) : بھارت کی ریاست آندھرا پردیش کے وزیر اعلیٰ رہ چکے ہیں۔ ان کا تعلق کانگریس پارٹی سے ہے۔ شہرہ یافتہ راجشیکھر ریڈی عوامی دوست اور کسان دوست کے نام سے جانے جاتے ہیں۔ بالخصوص یہ مسلم دوست اور اردو نواز رہ چکے ہیں۔ کڈپہ ضلع کے گاؤں “پلی ویندلہ“ سے تعلق رکھتے ہیں۔

## انتقال
2 ستمبر 2009،صبح 9:35 بجے شہر حیدرآباد دکن سے ہیلی کاپٹر سے چتور ضلع روانہ ہوئے۔ مگر راستے میں کرنول ضلع کے ایک گاؤں ردراکونڈا کی پہاڑیوں میں ہیلی کاپٹر حادثہ کا شکار ہو گیا، اس حادثے میں ان کے ساتھ موجود چار افراد بھی مارے گئے۔ یہ پہاڑیاں نلہ ملا پہاڑیاں ہیں۔. اس علاقے میں شدید بارش ہونے کی وجہ سے یہ حادثہ پیش آیا اور ان کا حال 24 گھنٹوں تک معلوم نہ ہو سکا۔ چوبیس گھنٹے کی تلاشی کے بعد ہی اس حادثہ کی خبر ملی۔ یہ تلاشی آپریشن بھارت کا سب سے بڑا تلاشی آپریشن مانا جا رہا ہے۔ جس میں انڈین ایرفورس، ملٹری، سی۔ آر۔ پی۔ ایف، گرے ہونڈس اور علاقائی پولس شامل رہے۔

## خدمات - عہدے
* وزیر برائے ترقی قصبات (1980-82)
* وزیر برائے ایکسائز (1982)
* وزیر برائے تعلیمات (1982-83)
* وزیر اعلیٰ (2004–2009)

## حوالہ جات

## بیرونی روابط
* Government profile
* YSR Portal

وائی یس راجشیکھر ریڈی

زمرہ:1949ء کی پیدائشیں
زمرہ:2009ء کی وفیات
زمرہ:آندھرا پردیش
زمرہ:آندھرا پردیش سے لوک سبھا کے ارکان
زمرہ:آندھرا پردیش کے وزرائے اعلیٰ
زمرہ:انڈین نیشنل کانگریس کے سیاست دان
زمرہ:انڈین نیشنل کانگریس کے وزرائے اعلیٰ
زمرہ:بارہویں لوک سبھا کے ارکان
زمرہ:بھارت میں حادثات میں ہلاک ہونے والے سیاست دان
زمرہ:بھارت میں ریاستی جنازے
زمرہ:بھارتی سیاست دان
زمرہ:بھارتی مسیحی
زمرہ:تیلگو سیاست دان
زمرہ:تیلگو شخصیات
زمرہ:دسویں لوک سبھا کے ارکان
زمرہ:کامنز زمرہ جس کا ربط ویکی ڈیٹا پر ہے
زمرہ:کڈپہ کی شخصیات
زمرہ:گیارہویں لوک سبھا کے ارکان
زمرہ:نویں لوک سبھا کے ارکان
زمرہ:ہندوستانی انگلیکان
زمرہ:شخصیات جو دفتر میں انتقال کر گئے
زمرہ:بھارت میں حادثاتی اموات
زمرہ:ویکی ڈیٹا سے مطابقت رکھنے والی مختصر تفصیل
زمرہ:آندھرا پردیش کے ایم ایل اے، 1999ء-2004ء
زمرہ:آندھرا پردیش کے ایم ایل اے، 2004ء-2009ء
زمرہ:آندھرا پردیش کے ایم ایل اے، 2009ء-2014ء
زمرہ:آندھرا پردیش سے انڈین نیشنل کانگریس کے سیاست دان
زمرہ:ہندوستانی اطبا
پٹرولیم

تصغیر|
نفط (petroleum) جس کے لیے اردو میں بکثرت (بطور خاص سیاسی خبروں میں) صرف تیل یا خام تیل کا لفظ بھی استعمال ہوتا ہے ایک قدرتی مادہ ہے جو آتشگیر ہوتا ہے۔ یہ مائع کی صورت میں زیرِ زمین چٹانوں سے برآمد ہوتا ہے۔ کیمیائی ساخت میں نفط ایک قسم کا آمیزہ ہے جس میں متعدد الاقسام آبیکاربنات (hydrocarbons) اور دیگر نامیاتی مرکبات پائے جاتے ہیں۔ نفط کا استعمال اور تاریخ گو انجن کی ایجاد سے نمایاں ہوکر سامنے آتی ہے لیکن فی الحقیقت اس کا استعمال اور تاریخ بہت قدیم ہے؛ انگریزی میں لفظ petroleum کو سب سے پہلے 1546ء میں ایک جرمن معدنیات داں Georg Agricola نے استعمال کیا تھا۔
متحدہ امریکہ میں پیٹرول کو گیس کہا جاتا ہے جو لفظ گیسولین (gasoline) کا مخفف ہے اور اس گیس سے مراد سی این جی یا ایل پی جی نہیں ہے۔
ایران میں پٹرول کو بینزین کہتے ہیں حالانکہ کیمیا میں لفظ بینزین ایک مختلف مرکب کا نام ہے جو ماضی میں بطور ایندھن استعمال کیا جا چکا ہے۔

اردو کے لغات میں اس تیل کو ’نفت‘ کی تہجّی سے بھی لکھا جاتا ہے۔

## تیل کے ذخائر بلحاظ ملک

تصغیر|دنیا کے موجودہ  کے ذخائر

## مزید دیکھیے
* سی این جی
* ایل پی جی
* کوئلہ
* ایندھن
* فرنیس آئل
* کوک
* ڈیزل
*اوپیک

## نگار خانہ

File:Global Carbon Emissions.svg|
File:World energy consumption ur.svg|
File:Oil consumption per day by region from 1980 to 2006.svg|
File:Oil consumption per day by region from 1980 to 2006 solid3.svg|
File:World oil consumption 1980 to 2007 by region.svg|


زمرہ:انگریزی ایجادات
زمرہ:ایندھن
زمرہ:پیٹرولیم
زمرہ:تیل
زمرہ:چینی ایجادات
زمرہ:صفحات مع گراف
زمرہ:کیمیائی آمیزے
زمرہ:ویکی ڈیٹا سے مطابقت رکھنے والی مختصر تفصیل
طرابلس

طرابلس کے مختلف استعمالات ہیں، ذیل سے متعلقہ مضمون پر جائیے: 
* **[[طرابلس، لیبیا|طرابلس الغرب]]**: لیبیا کا دار الحکومت
* **[[طرابلس الشام]]**: لبنان کا شہر، اسے صرف طرابلس بھی کہا جاتا ہے 
* **[[طرابلس، علاقہ]]**: ایک تاریخی علاقہ اور لیبیا کا سابقہ صوبہ
* **[[ریاست طرابلس]]**: قرون وسطیٰ میں صلیبی ریاستوں میں سے ایک ریاست  

زمرہ:خاندانی ناموں والے ضد ابہام صفحات
زمرہ:نام مقامات ضد ابہام صفحات
زمرہ:ویکی ڈیٹا سے مختلف مختصر وضاحت
یش چوپڑا

ہندی فلم انڈسٹری کے نامور ہدایت کار، فلمساز، سلسلہ، کبھی کبھی، چاندنی اوردل تو پاگل ہے، دل والے دلہنیا لے جائیں گے، لمحے، دھوم 2، نیویارک اور رب نے بنادی جوڑی، جیسی سپرہٹ فلمیں ان کی سرپرستی میں بنیں۔ اپنی فلموں میں ہمیشہ عورتوں کے کردار کو مرکزی حیثیت دینے والے یش چوپڑا کو دادا صاحب پھالکے سمیت کئی اہم اعزازات سے نوازا جاچکا ہے۔ ماضی میں فرانس، سوئٹزرلینڈ اور برطانیہ کی حکومت نے بھی یش چوپڑا کی فلمی خدمات کا اعتراف کرتے ہوئے اُن کی عزت افزائی کی ہے۔ 2009 میں کوریا میں ہونے والے فیسٹول میں انھیں بہترین فلمساز کے اعزاز کے لیے منتخب کیا گیا۔
## حوالہ جات

زمرہ:بھارتی فلم ہدایت کار
زمرہ:بھارتی فلمی پیشکار
زمرہ:بیسویں صدی کی بھارتی شخصیات
زمرہ:بیسویں صدی کے بھارتی فلم ہدایت کار
زمرہ:پاکستانی نسب کی بھارتی شخصیات
زمرہ:پدم بھوشن وصول کنندگان
زمرہ:پنجابی شخصیات
زمرہ:جالندھر کی شخصیات
زمرہ:دادا صاحب پھالکے اعزاز یافتگان
زمرہ:ڈینگی بخار سے ہلاکتیں
زمرہ:علوم و فنون میں پدما بھوشن اعزاز وصول کردہ شخصیات
زمرہ:فلم فیئر حاصل زیست اعزاز یافتگان
زمرہ:فلم فیئر فاتحین
زمرہ:قومی فلم اعزاز (بھارت) فاتحین
زمرہ:لاہور کے فلم ہدایت کار
زمرہ:لاہوری شخصیات
زمرہ:ممبئی کی شخصیات
زمرہ:ممبئی کے فلم پروڈیوسر
زمرہ:ممبئی کے فلمی ہدایت کار
زمرہ:ویکی ڈیٹا سے مختلف مختصر وضاحت
زمرہ:ہندی زبان کے فلم ہدایت کار
زمرہ:ہندی فلم پروڈیوسر
زمرہ:یش راج فلمز کی شخصیات
زمرہ:1932ء کی پیدائشیں
زمرہ:2012ء کی وفیات

زمرہ:آریہ سماجی شخصیات
زمرہ:لاہور کی ذرائع ابلاغ کی شخصیات
زمرہ:صوبہ پنجاب (برطانوی ہند) کی شخصیات
زمرہ:پنجابی ہندو
زمرہ:راشٹریہ سویم سیوک سنگھ کے ارکان
اسلام کے خلاف جنگ

**اسلام کے خلاف جنگ**، اسلام پر جنگ یا اسلام پر حملہ عام طور پر اردو سے زیادہ انگریزی میں دیکھی جانے والی اصطلاحات ہیں جبکہ اردو میں عموما اسلام پر تنقید کی اصطلاح دیکھنے میں آتی ہے لیکن چونکہ اسلام پر تنقید یا تنقید بر اسلام نسبتا ایسے پہلو کی جانب مرکوز ہونے کا رجحان رکھتی ہے جس کو بین المذاہب موازنہ سے زیادہ قریب سمجھا جا سکتا ہے اور اس میں عام طور پر غیر مسلمین کی جانب سے اسلام پر ایسی بحث دیکھنے میں آتی ہے جو خاصی حد تک اپنا دائرہ مذہبیات تک محدود رکھے۔ اس کے برعکس اسلام پر جنگ ایک ایسی اصطلاح کا مفہوم اختیار کرچکی ہے جس میں انتقاد بر اسلام، مذہبیات سے آگے نکل کر اپنے حربی، سیاسی اور معاشرتی پہلو رکھتا ہے اسی وجہ سے اس دائرۃ المعارف پر ان دونوں موضوعات پر الگ صفحات مرتب کیے گئے ہیں۔ اگر اسلام پر جنگ کی تعریف بیان کرنے کی کوشش کی جائے تو اس کو یوں بیان کیا جا سکتا ہے کہ 

## حوالہ جات

زمرہ:اسلام کے خلاف تحریکیں
زمرہ:اسلام متعلقہ نزاعات
زمرہ:اسلامیت
زمرہ:ضد اسلام
زمرہ:سازشی نظریات
زمرہ:بھارت میں مسلمانوں کے خلاف تشدد
زمرہ:مسلمانوں کے خلاف تشدد
زمرہ:ویکی ڈیٹا سے مختلف مختصر وضاحت
طلیطلہ

تصغیر|بائیں|مسجد باب المردوم، طلیطلہ کے مسلم دور کی باقی رہ جانے والی واحد مسجد، 12 ویں صدی میں گرجا بنا دی گئی تھی
*طلیطلہ* (Toledo) ہسپانیہ کا ایک شہر ہے جو دار الحکومت میڈرڈ (مادرید)کے جنوب میں دریائے تاخو (Tajo) کے کنارے واقع ہے۔ مسلمانوں کے عہد حکومت میں اس شہر نے عالمی سطح پر شہرت پائی۔ پانچویں صدی ہجری میں طوائف ملوکی کے عہد میں یہ بنو ذوالنون کا دار الحکومت رہا۔ بعد ازاں یہ سلطنت ہسپانیہ کا دار الحکومت بھی رہا۔

رومیوں کے زمانے میں یہ طلیطم (Toletum) کہلاتا تھا جو انھوں نے 193 ق م میں فتح کیا تھا۔ ان کے عہد میں ہسپانیہ میں مسیحیت کا دور دورہ ہوا۔ 418ء میں طلیطلہ میں فسیقوطی (Visigoth) قابض ہوئے۔ انھوں نے طلیطلہ کو پایۂ تخت بنایا اور جب شاہ ریکارڈو نے 587ء میں مسیحت قبول کی تو یہ شہر جزیرہ نما آئبیریا(ایبیریا) کا مذہبی صدر مقام بن گیا۔

مسجد مسیح نور (Mezquita de Cristo de la Luz) طلیطلہ کی دس مسجدوں میں سے اب باقی رہ جانے والی واحد مسجد ہے۔ یہ مسجد مسلمانوں کی آبادی مدینہ میں واقع تھی۔ واضح رہے کہ المغرب و افریقیہ میں شہر کا وہ علاقہ جو مسلم اکثریتی ہوتا تھا مدینہ کہلاتا تھا بالکل اسی طرح ہسپانیہ پر کیونکہ شمالی افریقہ تہذيب کے گہرے اثرات تھے اس لیے یہاں بھی شہر کے مسلم اکثریتی علاقوں کو مدینہ کہا جاتا تھا۔ اپنے زمانے میں یہ مسجد "مسجد باب المردوم" کہلاتی تھی۔ تاہم اب گرجا بنائی جا چکی ہے۔ اس کے صدر دروازے پر کوفی رسم الخط سے یہ تحریر ہے

طلیطلہ پر عیسائیوں کے قبضے کے بعد 1085ء میں الفانسو ششم( الفونسو) نے اس مسجد کو گرجا قرار دے دیا۔ 1186ء میں الفانسو(الفونسو) ہشتم نے مسجد سینٹ جان کے نائٹوں(گھڑسواروں) کو دے دی اور پھر اس کا نام کلیسائے صلیب مقدس (Cristo de la Luz) قرار پایا۔

یونیسکو نے 1986ء میں شہر کی ثقافتی و تاریخی اہمیت کے پیش نظر اس کو عالمی ثقافتی ورثہ قرار دیا تھا۔

شہر کی موجودہ آبادی 80 ہزار سے زائد ہے۔

## نگار خانہ

File:Alcazar of Toledo - Toledo, Spain - Dec 2006.jpg|تولیدو
File:Toledo-Espania-August-2006.JPG|تولیدوکی فصیل
File:Toledo Zocodover 01 lou.JPG|تھوکودوورچوک
File:Toledo Puente Alcantara.jpg|الکانتارا پل
File:Castillo de san Servando - 01.jpg|سان سروادو کا محل
File:RoyLindmanToledo 003.jpg|بلانکا سیناگوگ
File:RoyLindmanToledo 011.jpg|چھتیں اور مکان
File:RoyLindmanToledo 014.jpg|سورج دروازہ
File:RoyLindmanToledo 019.jpg|بازار کی گلی
File:RoyLindmanToledo 023.jpg|صنعتکاری کی دکان
File:Toledo - Sinagoga El Transito 01.jpg|سیناگوگ
File:TumbaBeatrizToledo.jpg|دا سلوا کی خانقاہ
File:Located in central Spain, 70 km south of Madrid. It is the capital of the province of Toledo.jpg|گلی کی ایک تختی


زمرہ:آثار قدیمہ ہسپانیہ
زمرہ:تاریخی یہودی اسماج
زمرہ:سابقہ قومی دار الحکومت
زمرہ:ہسپانیہ کے آباد مقامات
زمرہ:ہسپانیہ میں رومی مقامات
زمرہ:ہسپانیہ میں مقامات عالمی ثقافتی ورثہ
زمرہ:صوبہ طلیطلہ کی بلدیات
زمرہ:صوبہ طلیطلہ کے آباد مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:طلیطلہ، ہسپانیہ
زمرہ:ہسپانیہ میں رومی قصبے اور شہر
زمرہ:ہسپانیہ میں شہر کی دیواریں
زمرہ:ہسپانیہ میں یونیورسٹی شہر
زمرہ:ہسپانیہ کی بلدیات
ڈائیوڈ

ڈائیوڈ (diode) دو ٹانگوں (pins) والے ایسے الیکٹرونک پُرزے (component) کو کہتے ہیں جو مثبت (اینوڈ) اور منفی (کیتھوڈ) والے دو سروں پر مشتمل ہوتا ہے۔ اس کی یہ خاصیت ہے کہ یہ مثبت سرے سے منفی سرے تک کرنٹ گزرنے دیتا ہے مگر منفی سرے سے مثبت سرے تک کرنٹ نہیں گزرنے دیتا۔ اس طرح ڈائیوڈ بجلی کے ایک check valve کا کام کرتا ہے اور آلٹرنیٹنگ کرنٹ (اے سی) کو ڈائیریکٹ کرنٹ (ڈی سی) میں تبدیل کر دیتا ہے۔ 
ڈائیوڈ نیم موصلوں (semi-conductors) سے بنے ہوتے ہیں۔ ان میں P اور N قسم کے مادے کا ایک جنکشن ہوتا ہے۔ زیادہ تر ڈائیوڈ سیلیکون سلیکان سے بنے ہوتے ہیں۔ کچھ ڈائیوڈ جرمینیئم سے بھی بنتے ہیں۔ نیم موصل ڈائیوڈ کی ایجاد سے پہلے پارے سے بھرے ویکیوم ٹیوب کے ڈائیوڈ بھاری کرنٹ کے لیے صنعتی استعمال میں لائے جاتے تھے جو کافی مہنگے پڑتے تھے۔
سلیکون سے بنے ڈائیوڈ لگ بھگ 0.7 وولٹ سے کم وولٹیج پر کام نہیں کرتے۔ جرمینیئم سے بنے ڈائیوڈ لگ بھگ 0.3 وولٹ سے کم وولٹیج پر کام نہیں کرتے۔ دوسرے الفاظ میں اگر کسی اڈاپٹر یا بیٹری چارجر کی وولٹیج 0.7 وولٹ کم کرنی ہو تو لوڈ کے ساتھ سیریز میں ایک سلیکون ڈائیوڈ استعمال کرنا چاہیے۔

[تصغیر|240px|چوکھٹا|بائیں| PN جنکشن پر [وولٹیج اور کرنٹ کا تعلق۔]]

[تصغیر|بائیں|250px| ڈائیوڈ کی علامت اور عام استعمال ہونے والے ڈائیوڈ۔ لکیر [منفیرہ کو ظاہر کرتی ہے۔]]
تصغیر|بائیں| مختلف طرح کے ڈائیوڈ.

تصغیر|بائیں|270x| نزدیک سے دیکھنے پر کرسٹل ڈائیوڈ کا چوکور کرسٹل دکھ رہا ہے[تصغیر|بائیں|150px| مختلف نیم موصل ڈائیوڈ۔ سب سے نیچے چار پن والا برج [ریکٹی فائر ہے جس کے اندر چار ڈائیوڈ جڑے ہوتے ہیں]]
[بائیں|200px|تصغیر|چند دھائ پیشتر استعمال ہونے والے [ویکیوم ٹیوب ڈائیوڈ]]

 100px|تصغیر|Diode symbol
 100px|تصغیر|Zener diode symbol
 100px|تصغیر|Schottky diode symbol
 100px|تصغیر|Tunnel diode symbol

 100px|تصغیر|light-emitting diode
 100px|تصغیر|Photodiode
 100px|تصغیر|Varicap
 100px|تصغیر|Silicon controlled rectifier, a triode
تصغیر|بغیر ایمپیئر میٹر صرف ڈائیوڈ کو دیکھ کر بتایا نہیں جا سکتا کہ اس میں سے کرنٹ گذر رہا ہے یا نہیں۔ لیکن اگر تین ڈائیوڈ کے متوازی ایک سرخ رنگ کا ایل ای ڈی لگا دیا جائے تو جب بھی تینوں ڈائیوڈ میں سے کرنٹ گذرے گا، ایل ای ڈی روشن ہو جائے گا۔ یہ سرکٹ صرف ڈی سی کے لیے ہے۔ آلٹرنیٹنگ کرنٹ (AC) ایل ای ڈی کو خراب کر سکتا ہے۔
تصغیر|250px|ایک ڈائی اوڈ (نیلی لکیر) اور ایک موسفیٹ ٹرانزسٹر (نارنجی لکیر) میں سے گزرنے والا کرنٹ۔ بہت زیادہ کرنٹ پر ڈائیوڈ کم گرم ہوتے ہیں جبکہ کم کرنٹ پر موسفیٹ کم گرم ہوتے ہیں۔ اگر موسفیٹ کو متوازی (parallel) استعمال کیا جائے (جامنی لکیر) تو ان کا گرم ہونا اور بھی کم ہو جاتا ہے جبکہ ڈائیوڈ متوازی استعمال کرنے پر بھی حرارت کا اخراج کم نہیں ہوتا۔

## مزید دیکھیے
* زینر ڈائیوڈ
* ٹی وی ایس ڈائیوڈ
* وولٹیج
* وولٹیج کا ضارب
* کار کی بیٹری
* ویریسٹر
* ریکٹی فائر
* سلیکون کنٹرولڈ ریکٹیفائر
* کیپیسٹر
* کرنٹ
* ٹرانسفارمر
* ٹرانزسٹر
* ڈارلنگٹن جوڑا
* 78xx

## نگار خانہ

Image:Transient voltage suppression diode symbol.svg|ٹرانزیئنٹ وولٹیج سپریشن ڈائیوڈ (TVS)


## حوالہ جات

زمرہ:1904ء کی متعارفات
زمرہ:برقیات
زمرہ:برقی جزیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:1904ء میں سائنس
زمرہ:برطانوی ایجادات
زمرہ:مملکت متحدہ میں 1904ء
میدرد

***مادرید*** () ہسپانیہ کا سب سے بڑا شہر اور دارالحکومت ہے۔ اردو کی تاریخ کی کتابوں میں اس کا ذکر "مجریط" کے نام سے ملتا ہے جو دراصل اس شہر کا عربی نام ہے اور اندلس کے زمانے سے یہ نام آرہا ہے۔ یہ یورپی اتحاد کے سب سے بڑے شہروں میں سے ایک ہے۔

ہسپانیہ کے وسط میں واقع یہ شہر دار الحکومت اور شاہ ہسپانیہ کی رہائش گاہ ہونے کے علاوہ ہسپانیہ کی سیاست کا مرکز بھی ہے۔ شہر کی آبادی دسمبر 2005ء کے مطابق تقریباً 32 لاکھ ہے۔ شہر 698 مربع کلومیٹر پر پھیلا ہوا ہے اور کل شہری علاقے کی آبادی 58 لاکھ سے زائد ہے۔

## تاریخ
[تصغیر|[آلمدینا کیتھیڈرل|آلمُدینا گرجا گھر کے قریب معاصر مجریط شہر میں زمانۂ اسلام کے پرانے فصیل جسےامیر قرطبہ محمد بن عبد الرحمان اوسط کے زمانے میں تعمیر ہوئی تھی۔ ]]
مسلمانوں کی آمد سے قبل میدرد کی حیثیت ایک چھوٹے سے قصبے کی تھی۔ 9 ویں صدی میں مسلمانوں نے یہاں ایک قلعہ تعمیر کیا۔ قریبی دریا کو مسلمانوں نے مجریط یعنی 'پانی کا ذریعہ' کا نام دیا جو بعد میں بدل کر شہر کے موجودہ نام میدرد میں تبدیل ہو گیا۔
[تصغیر|مجریط کا پرانا خاکہ جس میں [محمد بن عبد الرحمان اوسط کی فصیل اپنی پوری شان میں نمایاں ہے۔ ]]
طلیطلہ کو تسخیر کرنے کے ارادے سے نکلنے والے مسیحی تاجدار الفانسو ششم (الفونسو ششم) نے 1083ء میں اس قلعے کو تسخیر کر کے مسلمانوں کو اس شہر سے محروم کر دیا۔ شہر کو سَر کرنے کے بعد مسیحیوں نے شہر کے مرکز پر قبضہ کر لیا اور مسلمان اور یہودی باشندے مضافاتی اور حوالی علاقوں میں دھکیلے گئے تھے۔

1309ء میں، تاجدار فرڈینینڈ چہارم کے تحت پہلی بار میڈرڈ میں قشتالہ کا شاہی دربار کا اجلاس ہوا جو زمانۂ حال تک ہسپانیہ کے دار الحکومت کی حیثیت میں قائم رہا ہے۔

## مزید دیکھے
آلمُدینا گرجا گھر

## جڑواں شہر
* ، بیونس آئرس، ارجنٹائن
* ، تیرانہ، البانیہ
* ، کوئٹو، ایکواڈور
* ، ریو ڈی جینیرو، برازیل
* ، سرائیوو، بوسنیا و ہرزیگووینا
* ، لا پاز، بولیویا
* ، برسلز، بیلجیئم
* ، لزبن، پرتگال
* ، وارسا، پولینڈ
* ، ایسونسیون، پیراگوئے
* ، لیما، پیرو
* ، برلن، جرمنی
* ، سانتو ڈومنگو، ڈومینیکن جمہوریہ
* ، ماسکو، روس
* ، نیو یارک شہر، ریاستہائے متحدہ امریکا
* ، بلغراد، سربیا
* ، بیجنگ، عوامی جمہوریہ چین (1985ء سے )
* ، بوردے، فرانس
* ، منیلا، فلپائن
* ، بگوٹا، کولمبیا
* ، ہوانا، کیوبا
* ، گوئٹے مالا شہر، گواتیمالا
* ، طرابلس، لیبیا
* ، نواکشوت، ماریطانیہ
* ، ابوظہبی، متحدہ عرب امارات
* ، میکسیکو شہر، میکسیکو
* ، ماناگوا، نکاراگوا
* ، کراکس، وینیزویلا
* ، تیگوچی گالپا، ہونڈوراس
* ، مونٹی وڈیو، یوراگوئے

## نگارخانہ

فائل:Monumento a Felipe IV (Madrid) 06.jpg|فے لیپے چہارم کی یادگار
فائل:Fuente de Neptuno (Madrid) 06.jpg| نیپچون کا فؤارہ
فائل:Fuente de Cibeles - 02.jpg|كوبيلي کا فؤارہ
فائل:Buen Retiro Angel caido02.jpg|ٹھکرایا ہوا فرشتہ
فائل:Monumento a Alfonso XII de España en los Jardines del Retiro - 04.jpg|الفونسودوازدهم کی یادگار
فائل:La Sirena Varada (E. Chillida) 01.jpg|جل پری
فائل:Monument to Cervantes, Madrid 03.JPG|سروانتیس کی یادگار
فائل:Madrid, Plaza de España-PM 06707.jpg|دون کی خوتے اور سانچوپانزا


زمرہ:دار الحکومت
زمرہ:صفحات مع گراف
زمرہ:کمیونٹی میدرد کی بلدیات
زمرہ:کمیونٹی میدرد کے آباد مقامات
زمرہ:ملین آبادی کے شہر

زمرہ:نویں صدی میں آباد ہونے والے مقامات
زمرہ:ویکی ڈیٹا سے مختلف مختصر وضاحت
زمرہ:ہسپانیہ کے آباد مقامات
زمرہ:ہسپانیہ میں یونیورسٹی شہر
زمرہ:یورپی دارالحکومت
زمرہ:یونیورسٹی شہر

زمرہ:میدرد
انتقاد بر اسلام

اِنتِقاد بَر اسلام یعنی اسلام پر تنقید، (پیدائشی یا حصولی) غیر مسلموں کی جانب سے اسلام کے ابتدائی زمانے سے ہی سامنے آتی رہی ہے اور ان معترضین میں تقدمِ زمانی رکھنے والوں میں ایک نام یوحنا الدمشقی (676ء تا 749ء) کا آتا ہے، جس نے اسلام پر عیب جوئی کرتے ہوئے کہا کہ اسلام، مسیحیت کی ایک بدعت ہے۔ موجودہ دور میں اس انتقاد میں جدید سائنسی علوم سے نابلد (یا پسماندہ) رہ جانے کی وجہ سے ایک نیا رخ یہ سامنے آیا کہ ترقی یافتہ (غیر مسلم) اقوام اور مسلم دنیا کے درمیان میں پائے جانے والے معیار زندگی اور کیفیت حیات کے فرق کی وجہ پیدا ہونے والے معاشرتی و انسانی مظاہر کو بھی اس انتقاد میں شامل کر لیا گیا اور یوں ترقی میں پیچھے اور معاشرتی طور پر بدحال ہو جانے والے اسلامی معاشرے کی دنیاوی خامیوں کا رخ اسلام پر تنقید کی جانب ہی موڑا جانے لگا۔ بعض غیر مسلم محققین نے اس رجحان کو ناحق جانتے ہوئے دیگر متعصب غیر مسلم اعتراضات کا جواب بھی دینے کی کوشش کی اور اس کی ایک مثال اسی نام criticism of islam سے انگریزی ویکیپیڈیا پر موجود مضمون کو دیکھ کر محسوس کی جا سکتی ہے۔ انگریزی ویکیپیڈیا کے مضمون پر گو انتقاد کے بعد متعلقہ تنقید پر اسلام کا نقطۂ نظر بھی دیا گیا ہے لیکن اس کی حیثیت، آپ مارے آپ سہلائے، سے زیادہ کچھ نہیں کہی جا سکتی کیونکہ کیے جانے والے اعتراضات اور عیب جوئی پر، ستم ہائے تجاوب، کی مانند پیش کیا جانے والا اسلامی نقطۂ نظر بھی عموماً غیر مسلم عینک سے ہی معاملے کو دیکھتا ہے۔  اسلام پر انتقادات کے موضوعات کی فہرست طویل ہے اور کوئی پہلو ایسا نہیں چھوڑا گیا جس پر تنقید نا کی گئی ہو؛ بسا اوقات تو اس تنقید کو ناصرف یہ کے اسلام سے منکر ہوجانے والے (پیدائشی مسلمین) بلکہ خود کو مسلم کہنے والوں کے اپنے افکار مکدر سے تقویت دی جاتی ہے۔

## حوالہ جات


زمرہ:انتقاد بر مذاہب
زمرہ:اسلام متعلقہ نزاعات
زمرہ:ویکی ڈیٹا سے مختلف مختصر وضاحت
زمرہ:Harv اور Sfn کے بدون ہدف نقائص
افلاق

تصغیر|بائیں|رومانیہ کا نقشہ، افلاق کو سرخ رنگ میں نمایاں کیا گیا ہے

**افلاق**، جسے انگریزی میں ولاچیا (Wallachia) (عثمانی ترکی :افلاق)کہا جاتا ہے جنوب مشرقی یورپ کی ایک سابق ریاست تھی جو دریائے ڈینیوب اور ٹرانسلوینین الپس کے پہاڑی سلسلے کے درمیان واقع ہے۔ یہ موجودہ رومانیہ کا ایک تاریخی و جغرافیائی خطہ تھی۔ 

14 ویں صدی کے اوائل میں ہنگری کے چارلس اول کے خلاف بغاوت کے بعد افلاق کا قیام عمل میں آیا۔ افلاق 1415ء میں سلطنت عثمانیہ کے زیر نگیں آ گیا اور 19 ویں صدی تک انہی کے قبضے میں رہا۔ تاہم اس دوران 1768ء اور 1854ء کے درمیان مختصر عرصوں کے لیے روسی سیادت میں بھی گیا۔ 

1859ء میں میں افلاق (ولاچیا) نے مالدووا کے ساتھ اتحاد کر کے ریاست رومانیہ تشکیل دی۔ 

عثمانی ترک زبان میں ولاچیا کو افلاق کہا جاتا تھا اور یہیں سے یہ مسلمانوں کی دیگر زبانوں میں داخل ہوا۔ یہ لفظ دراصل "فلاخ" (Vlach) کی بگڑی ہوئی شکل ہے۔ 

زمرہ:1330ء میں قائم ہونے والے ممالک اور علاقے
زمرہ:بلقان کے سابقہ ممالک
زمرہ:تاریخ رومانیہ
زمرہ:سابقہ ممالک
زمرہ:سلطنت عثمانیہ
زمرہ:یورپ کی سابقہ فرماں روائیاں
زمرہ:کامنز زمرہ جس کا ربط ویکی ڈیٹا پر ہے
زمرہ:1859ء میں تحلیل ہونے والی ریاستیں اور عملداریاں
زمرہ:خانہ معلومات ملک یا خانہ معلومات سابقہ ملک پرچم سرخی یا قسم پیرامیٹر استعمال کرنے والے صفحات
زمرہ:علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات
زمرہ:سابقہ امارتیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:تاریخ سلطنت عثمانیہ
زمرہ:ڈریکولا
زمرہ:رومانیہ کے تاریخی خطے